
ΤΕΥΧΟΣ ΔΕΥΤΕΡΟ 


Αρ 


. Φύλλου 710 


ΑΠΟΦΑΣΕΙΣ 

Αριθμ. οικ.10211 

Περαίωση της διαδικασίας κτηματογράφησης- 
Καταχώριση των πρώτων εγγραφών στα κτημα- 
τολογικά βιβλία - Ορισμός της ημερομηνίας για 
την έναρξη ισχύος του Κτηματολογίου στο Δήμο 
Περιστεριού του Νομού Αττικής, νυν Δήμο Περι¬ 
στεριού της Περιφερειακής Ενότητας Δυτικού Το¬ 
μέα Αθηνών της Περιφέρειας Αττικής. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των άρθρων 11 (παρ. 1), 12 και 13 α 
(παρ. 4) του ν. 2308/1995 «Κτηματογράφηση για τη δη¬ 
μιουργία Εθνικού Κτηματολογίου. Διαδικασία έως τις 
πρώτες εγγραφές στα κτηματολογικά βιβλία και άλλες 
διατάξεις» (Α' 114), όπως ισχύουν. 

2. Τις διατάξεις του άρθρου 1 (παρ. 3) του ν. 2664/1998 
«Εθνικό Κτηματολόγιο και άλλες διατάξεις» (Α'275), όπως 
ισχύει. 

3. Τις διατάξεις των άρθρων 1 (παρ. 1 και 11), 3 και 13 
(παρ. 2) του ν. 4164/2013 «Συμπλήρωση των διατάξε¬ 
ων περί Εθνικού Κτηματολογίου και άλλες ρυθμίσεις» 
(Α' 156). 

4. Τις διατάξεις της υπ’ αρ. 10887/2007 απόφασης του 
Υπουργού Περιβάλλοντος, Χωροταξίας και Δημοσίων 
Έργων περί μεταφοράς πόρων και αρμοδιοτήτων του 
Οργανισμού Κτηματολογίου και Χαρτογραφήσεων Ελ¬ 
λάδος στην εταιρεία ΚΤΗΜΑΤΟΛΟΓΙΟ Α.Ε. (Β'416). 

5. Τις διατάξεις του π.δ/γματος 70/2015 «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (ΑΊ 14). 


6. Την υπ' αριθμ. οικ. 201/5-1-2016 απόφαση του 
Υπουργού και του Αναπληρωτή Υπουργού Περιβάλλο¬ 
ντος και Ενέργειας με θέμα «Εξουσιοδότηση υπογραφής 
"Με εντολή Υπουργού" του Υπουργού Περιβάλλοντος 
και Ενέργειας και "Με εντολή Αναπληρωτή Υπουργού" 
του Αναπληρωτή Υπουργού Περιβάλλοντος και Ενέργει¬ 
ας, στο Γενικό Γραμματέα Περιβάλλοντος και Ενέργειας, 
στο Γενικό Γραμματέα Χωρικού Σχεδιασμού και Αστι¬ 
κού Περιβάλλοντος, στο Γενικό Γραμματέα Ενέργειας και 
Ορυκτών Πρώτων Υλών, στον Ειδικό Γραμματέα Υδάτων, 
στους Προϊσταμένους των Γενικών Διευθύνσεων στους 
Προϊσταμένους των Διευθύνσεων και στους Προϊσταμέ¬ 
νους Τμημάτων και των Αυτοτελών Τμημάτων και τους 
Προϊσταμένους του ΣΕΠΔΕΜ και τον Προϊστάμενο και 
τους Προϊσταμένους Μονάδων της Επιτελικής Δομής 
ΕΣΠΑ ΥΠΕΝ» (Β’6). 

7. Την υπ' αρ. 9400/1.03.2007 απόφαση του Υπουργού 
ΠΕ.ΧΩ.Δ.Ε. (Β'429) με την οποία κηρύχθηκε υπό κτημα- 
τογράφηση ο Δήμος Περιστεριού του Νομού Αττικής, 
νυν Δήμος Περιστεριού της Περιφερειακής Ενότητας 
Δυτικού Τομέα Αθηνών της Περιφέρειας Αττικής. 

8. Την υπ’ αρ. 5952/3.2.2017 απόφαση των Υπουργών 
Δικαιοσύνης, Διαφάνειας και Ανθρωπίνων Δικαιωμάτων 
και Περιβάλλοντος και Ενέργειας (Β' 425) περί υπαγωγής 
κτηματογραφούμενης περιοχής στην τοπική αρμοδι¬ 
ότητα Υποθηκοφυλακείου που θα λειτουργεί κατά το 
μεταβατικό στάδιο ως Κτηματολογικά Γραφείο. 

9. Το υπ' αρ. 725/13β/21-2-2017 Απόσπασμα Πρακτι¬ 
κού του Δ.Σ της εταιρείας ΕΘΝΙΚΟ ΚΤΗΜΑΤΟΛΟΓΙΟ ΚΑΙ 
ΧΑΡΤΟΓΡΑΦΗΣΗ ΑΝΩΝΥΜΗ ΕΤΑΙΡΕΙΑ» (διακριτικόςτίτ¬ 
λος «ΕΚΧΑ Α.Ε.»). 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε 

Άρθρο 1 

Διαπιστώνεται η περαίωση της διαδικασίας κτημα- 
τογράφησης και η ολοκλήρωση της καταχώρισης των 
πρώτων εγγραφών στο κτηματολογικά βιβλίο για τα ακί¬ 
νητα της περιοχής του Δήμου Περιστεριού του Νομού 
Αττικής, νυν Δήμου Περιστεριού της Περιφερειακής Ενό¬ 
τητας Δυτικού Τομέα Αθηνών της Περιφέρειας Αττικής, 
κατά μεταφορά από τους αναμορφωμένους κτηματολο- 
γικούς πίνακες και διαγράμματα της Ανάρτησης, όπου 

αυτά περιλαμβάνονται, με αριθμό ειδικού πρωτοκόλλου 
παραλαβής κτηματολογικών στοιχείων από την ΕΚΧΑ 
Α.Ε. 276/31-07-2015. 

Άρθρο 2 

1. Ως ημερομηνία έναρξης ισχύος του Κτηματολογί¬ 
ου στην περιοχή του άρθρου 1 ορίζεται η 07.03.2017, 
ημέρα Τρίτη. 

2. Η έναρξη ισχύος του Κτηματολογίου στην περιοχή 
αυτή αφορά μόνο στα ακίνητα που περιλαμβάνονται 
στους αναμορφωμένους κτηματολογικούς πίνακες και 
διαγράμματα της Ανάρτησης με αριθμό ειδικού πρωτο¬ 


κόλλου παραλαβής κτηματολογικών στοιχείων από την 
ΕΚΧΑ Α.Ε. 276/31 -07-2015 για τα οποία διενεργήθηκαν 
οι πρώτες εγγραφές στο κτηματολογικό βιβλίο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2017 

Με εντολή Υπουργού 
Η Γενική Γραμματέας Χωρικού Σχεδιασμού 
και Αστικού Περιβάλλοντος 

ΕΙΡΗΝΗ ΚΛΑΜΠΑΤΣΕΑ 



ΕΘΝΙΚΟ 

ΤΥΠΟΓΡΑΦΕΙΟ 

